GiliGold/VAD_KnessetCorpus huggingface dataset:
אמיר אדרי: אלה ערבויות שניתנו כבר, ופשוט צריך לתקצב את זה.
אמיר אדרי: לשקף את זה בתקציב.
אמיר אדרי: זה בדומה לבנק: כמו שבנק נותן הלוואה, ומנגד הוא שומר איזו כרית ביטחון כלשהי – על אותו עיקרון.
אורי אריאל: למה זה לא בא מחברת החשמל?
אורי אריאל: הרי זה חטא על פשע מה שקורה פה.
אמיר אדרי: בעצם, אנחנו מגבים את הגיוסים של חברת החשמל.
אמיר אדרי: מאחר ואנחנו מגבים – וזו החלטה שכבר התקבלה – אנחנו חייבים לשמר לעצמנו כרית ביטחון למקרה ותקרה איזו תקלה כלשהי.
משה גפני: איך אתם משמרים?
אמיר אדרי: איך?
משה גפני: איך אתם משמרים את כרית הביטחון?
אמיר אדרי: אנחנו בעצם מחשבים את - - -
אורי אריאל: - - - 50 מיליון - - -
משה גפני: מאיפה לוקחים ואיפה שמים?
אמיר אדרי: לוקחים ממקורותינו - - -
משה גפני: "מקורותינו" זה משרד האוצר.
משה גפני: ואיפה שמים, במשרד האוצר?
אמיר אדרי: אנחנו שמים בקרן שאחראית על כל סוגיות ערבויות המדינה, וזו קרן ששם אנחנו מתקצבים כרית ביטחון כלשהי כנגד כל הערבויות ביחס מסוים בין כרית הביטחון לבין סך החשיפה, בדומה לבנק.
אמיר אדרי: בדיוק כמו שבנק עובד.
משה גפני: חברת החשמל, הגיוסים שלה הם קרוב לשישה מיליארד שקלים?
משה גפני: 5.9 מיליארד שקלים?
אמיר אדרי: מה?
אמיר אדרי: שוב.
משה גפני: 5.9 מיליארד שקלים, זה הגיוסים של חברת החשמל?
אמיר אדרי: אלה הגיוסים שניתנו בערבות מדינה.
אמיר אדרי: אלה לא סך הגיוסים של חברת החשמל.
אמיר אדרי: ובעתיד, ככל הנראה, ייתכן שיהיו ערבויות נוספות, ואז נצטרך לבצע פנייה חוזרת כזאת.
טמיר כהן: אפשר לשאול אותו שאלה?
טמיר כהן: מה אתה יכול לומר על הגיוס האחרון של החברה?
אמיר אדרי: באיזה הקשר?
טמיר כהן: אתם דיווחתם על גיוס בסכום מסוים עם ערבות מסוימת, והתוצאות בשטח היו, לפי הפרסומים, נמוכות יותר.
אמיר אדרי: הם גייסו בערבות מדינה בדיוק – אנחנו נתנו מיליארד שקלים נוסף, בפעם האחרונה שהתכנסנו בוועדת הכספים - - -
משה גפני: כן, אבל התפרסם שהיה פחות.
טמיר כהן: שהם הצליחו לגייס 700 מיליון שקל.
משה גפני: לא הצליחו לגייס את כל הכסף.
אמיר אדרי: בגיוס בערבות המדינה הם הצליחו לגייס את מלוא הסכום.
אמיר אדרי: מה שאתם מציינים זה גיוס שחברת החשמל עשתה באופן עצמאי ללא ערבות מדינה, ושם - - -
משה גפני: בערבות המדינה גייסו את הכול?
טמיר כהן: ועל הפער הזה אתם תבקשו עוד ערבות?
אמיר אדרי: 700 מיליון השקלים האלה שצוינו בעיתון, לבסוף, לאחר תהליך, חברת החשמל הצליחה לגייס את מלוא הסכום, בסדר?
משה גפני: הצבעה בעד אישור הפניות שמספרן 943-940 – פה אחד נגד – אין נמנעים – אין
משה גפני: פניות 945-944.
דורון סמיש: פנייה תקציבית זו נועדה לתגבור תפעול בית הנשיא בסך של 758 אלפי שקלים, בהתאם לסיכום בין המשרדים.
דורון סמיש: כמו כן, פנייה זו מבצעת שינויים בכמויות בית הנשיא בהתאם לסיכום בין המשרדים.
משה גפני: בֶּמָה?
דורון סמיש: שינויים בכמויות כוח-האדם בבית הנשיא.
דורון סמיש: זאת אומרת שנשארו קצת תקן רכב ושעות נוספות.
דורון סמיש: קצת נעשו שינויים פנימיים בתחום הזה.
משה גפני: זה מעט כסף.
משה גפני: מיליון שקל לארבעה מפעלים?
יובל שטייניץ: יש עוד את ההרשאות.
יובל שטייניץ: בינתיים לארבעת המפעלים האלה זה הכסף שצריך.
משה גפני: זה לא רק "חסין אש".
משה גפני: הוא אומר שזה ארבעה מפעלים.
אמיר אדרי: כן?
אמיר אדרי: אני מכיר את "חסין אש".
משה גפני: מה זה, זה תקנים נוספים או שרק - - -?
דורון סמיש: לא, לא, לא, זה רק שינויים פנימיים, העברה בין - - -
אורי אריאל: יושב-ראש הוועדה.
אורי אריאל: אנחנו יכולים לדרוש שהתקציב יהיה יותר גדול מאשר משרד האוצר מבקש?
קריאה: משרד האוצר מבקש.
אורי אריאל: שהתקציב יהיה כפול ממה שהם ביקשו?
משה גפני: לֶמָה?
אורי אריאל: לבית הנשיא.
אורי אריאל: בגלל הצרכים המיוחדים של הנשיא: אזרח מספר אחד, סמל מוסדי.
אורי אריאל: כמה חבל.
משה גפני: הצבעה בעד אישור הפניות שמספרן 945-944 – פה אחד נגד – אין נמנעים – אין
משה גפני: לא בגלל שאני נגד הנשיא, חס-וחלילה, אלא בגלל שתקנונית אנחנו לא יכולים לאשר כפול.
ואליד טאפש: אבל אנחנו נקבל את זה בשמחה.
ואליד טאפש: אנחנו נקבל את זה בשמחה.
ואליד טאפש: אנחנו, משכן הנשיא.
משה גפני: אבל אין מציאות כזאת.
ואליד טאפש: אם אתם רוצים להוסיף לנו עוד, אנחנו נקבל.
משה גפני: אין סמכות לוועדת הכספים לאשר יותר ממה שמבקשים.
משה גפני: יש סמכות לאשר ולדחות – אחת מהשתיים.
ואליד טאפש: אני יודע.
ואליד טאפש: אני מכיר את זה.
ואליד טאפש: אבל - - -
משה גפני: אם אכן מגיע לבית הנשיא יותר, אתם צריכים לסכם עם משרד האוצר שהפנייה תהיה שונה.
ואליד טאפש: אנחנו מכירים את הנוהל.
משה גפני: או שתבוא פנייה נוספת.
ואליד טאפש: טוב, תודה לכם.
משה גפני: פניות 948-946, ופניות 951-950.
מורן מזור: פנייה תקציבית זו מיועדת לביצוע השינויים בתקציב הסובסידיה לתחבורה ציבורית, שעיקרם: תקצוב כ-1,900 מיליון שקלים בהרשאה להתחייב לצורך תשלומים למפעילים קיימים של אשכולות קווי שירות באוטובוסים משנת 2013 באופן סדיר.
מורן מזור: והתאמת ההכנסה המיועדת וההוצאה המותנית לסכומי הקנסות שנגבו ממפעילי אשכולות קווי השירות באוטובוסים במהלך 2012.
משה גפני: למה חיכיתם עם זה עד עכשיו, וככה סוף שנה?
מורן מזור: לא, לא מדובר בהרשאה להתחייב לצורך שנת 2012, אלא לצורך פעילות סדירה בשנת 2013.
מורן מזור: בשנת 2012 תקצבנו כבר את הנושא, לפני כשלושה או ארבעה חודשים, ואנחנו עכשיו מתקצבים בהרשאה להתחייב את הפעילות השוטפת של מפעילי התחבורה הציבורית בשנת 2013.
ציון פיניאן: 348, טבריה, פה?
מורן מזור: מה זה 348?
ציון פיניאן: כביש 348 בטבריה.
מורן מזור: זו סובסידיה לתחבורה הציבורית, זה לא פיתוח.
מורן מזור: אבל זה היה בפנייה הקודמת.
ציון פיניאן: זה היה בפנייה הקודמת?
טמיר כהן: זה 888, שהעברנו?
ציון פיניאן: 888?
מורן מזור: 888, זה היה הקודם.
טמיר כהן: יפה.
טמיר כהן: שם זה היה?
משה גפני: אוקי, יש שאלות על הפנייה הזאת?
משה גפני: הצבעה בעד אישור הפניות שמספרן 948-946, ו-951-950 – פה אחד נגד – אין נמנעים – אין
טמיר כהן: אתה רוצה לעבור לחוברת השנייה?
משה גפני: כן, אני עובר לחוברת השנייה.
אברהם מיכאלי: זה אומר שלא מגיעים - - -
משה גפני: יש פה עוד חוברת.
משה גפני: אני לא אספיק את כולם.
קריאה: אבל לא - - -
אברהם מיכאלי: רגע, רגע, את זה אני חייב.
משה גפני: בסדר, אז אני אעביר את זה פרטנית.
משה גפני: לא נוכל לשבת.
משה גפני: אנחנו נמשיך ביום ראשון.
אברהם מיכאלי: בסדר, אבל זה חייב.
משה גפני: בסדר, אני אעביר את זה.
משה גפני: זאת אומרת, אני אשים את זה.
משה גפני: מספר פנייה לוועדה – 1028.
משה גפני: זה רווחה.
גיא הרמתי: גיא הרמתי, רפרנט רווחה.
גיא הרמתי: הפנייה נועדה לביצוע שינויים פנימיים בהוצאה המותנית בהכנסה, בהתאם להכנסות בפועל מהרשויות המקומיות ומהמוסד לביטוח לאומי.
אורי אריאל: מה השינויים?
משה גפני: יש פה מישהו מהמוסד לביטוח לאומי?
משה גפני: מישהו יודע לענות לי על שאלה בביטוח הלאומי?
אורי אריאל: מר הרמתי, מה השינויים העיקריים?
גיא הרמתי: השינויים העיקריים זה הגדלה בהכנסות, בהוצאה במעונות למפגרים שבהם הרשות משתתפת, כ-25% מהעלות, בהתאם לביצוע בפועל, לכמה חוסים הושמו באותם מסגרות.
משה גפני: אוקי, יש שאלות?
אברהם מיכאלי: אני רוצה לעכב את האישור הזה, כי יש עוד מעונות שכנראה הולכים לסגור אותם, כי הרשות לשיקום האסיר לא מתקצבת.
משה גפני: אבל זה רווחה.
משה גפני: אני גם שאלתי על מעונות.
אברהם מיכאלי: זה גם רווחה.
אברהם מיכאלי: הרשות לשיקום האסיר זה רווחה.
אברהם מיכאלי: הוסטלים שהרשות לשיקום האסיר מתקצבת.
משה גפני: אז תאפשר לנו - - -
אברהם מיכאלי: הרשות לשיקום האסיר.
משה גפני: תאפשר לנו להעביר את זה.
משה גפני: זה רווחה, ותגיש רוויזיה.
משה גפני: אני מבין את מה שאתה אומר.
משה גפני: אני אפילו חושב שאתה צודק.
אברהם מיכאלי: זה גם בתוך הרווחה.
משה גפני: הצבעה בעד אישור פנייה שמספרה 1028 – פה אחד נגד – אין נמנעים – אין
אברהם מיכאלי: אני מגיש רוויזיה.
משה גפני: חבר הכנסת מיכאלי מבקש רוויזיה על הפנייה הזאת.
משה גפני: פנייה 1029 – משרד הרווחה והשירותים החברתיים.
גיא הרמתי: הפנייה נועדה לביצוע שינויים פנימיים במשרד הרווחה והשירותים החברתיים, לצורך התאמת תקצוב לביצוע במסגרות חוץ-ביתיות ובמסגרות קהילתיות.
משה גפני: יש שאלות על הפנייה הזאת?
משה גפני: הצבעה בעד אישור פנייה שמספרה 1029 – פה אחד נגד – אין נמנעים – אין
אברהם מיכאלי: גם פה אני רוצה לרשום רוויזיה.
משה גפני: רוויזיה של חבר הכנסת מיכאלי.
משה גפני: רק תודיע לנו, ברגע שאתה מסיר את זה אז תודיע לנו.
משה גפני: פניות 1036-1030.
משה גפני: הוועדה לתכנון ולתקצוב.
משה גפני: פנייה 1046.
אברהם מיכאלי: על פנייה 1030 דילגתם?
טמיר כהן: אין נציג.
אורי שמרת: הפנייה נועדה לתקצב 1,331 אלפי שקל לטובת שיפוץ המכללה הטכנולוגית בחיספין.
אורי שמרת: בנוסף, הפנייה נועדה לבצע שינויים פנימיים לטובת התאמת תקציב המזומן לביצוע.
משה גפני: הצבעה בעד אישור פנייה שמספרה 1046 – פה אחד נגד – אין נמנעים – אין
משה גפני: פנייה 1048.
צחי דוד: הפנייה נועדה לתקצוב 335 מיליון שקל לפרויקטי תשתית בבנייה למגורים, בהתאם לסיכום בין אגף התקציבים לבין משרד הבינוי והשיכון.
משה גפני: זו הבנייה - - -
צחי דוד: אני אגיד: זה מספר קידמי-מימון לפרויקטים - - -
משה גפני: זו הבנייה באזור ירושלים?
משה גפני: ביהודה ושומרון?
צחי דוד: זה פרויקטי תשתית בכל רחבי הארץ: בקריות, בבאר שבע - - -
משה גפני: אני רוצה לראות אם הממשלה יישמה את החלטתה.
משה גפני: תגיד לי, מה זו הבנייה?
צחי דוד: זה קידמי-מימון לפיתוח תשתיות, קרי – כבישים, מובלי ניקוז וביוב: בבאר שבע, בקריות, בבית שמש, בירושלים, באור-עקיבא.
צחי דוד: במספר אתרים של משרד הבינוי והשיכון שיש צורך להקדים ביצוע תשתיות על-מנת שניתן יהיה לשווק בה.
משה גפני: הצבעה בעד אישור פנייה שמספרה 1048 – פה אחד נגד – אין נמנעים – אין
משה גפני: פניות 1045-1043.
אורי שמרת: הפניות נועדו להעברת 3,461 אלפי שקלים לתקציב משרד החינוך עבור הנושאים הבאים: העברת 1,661 אלפי שקלים מתקציב המשרד לקליטת העלייה עבור תכנית לחיזוק הזהות היהודית בקרב ילדים עולים.
אורי שמרת: העברת 1,800 אלפי שקלים מתקציב המשרד לפיתוח הנגב והגליל עבור שיפוץ מוסדות חינוך בפריפריה.
אורי שמרת: כמו כן, הפנייה נועדה לבצע שינויים פנימיים בתקציב משרד החינוך, בין היתר: תקצוב שלושה מיליון שקלים עבור השלמת השכלה למבוגרים בהתאם להחלטת ממשלה 4193, מיום ה-29 בינואר 2012.
משה גפני: הצבעה בעד אישור הפניות שמספרן 1045-1043 – פה אחד נגד – אין נמנעים – אין
משה גפני: היות ואני חייב לסיים, יש פה כמה פניות שחברים מבקשים.
משה גפני: אנחנו נמשיך את הישיבה ביום ראשון.
משה גפני: פנייה 992.
רן רידניק: רן רידניק, משרד האוצר.
רן רידניק: הפנייה נועדה לתקצוב הרשאה להתחייב בסך של 71.8 מיליון שקל למשרד התעשייה, המסחר והתעסוקה, לצורך פתיחת מרכזי הכוון לאוכלוסיה החרדית בירושלים ובבני-ברק; תקצוב סך של 50 מיליון שקל בהרשאה להתחייב עבור מימון בינוי מעונות יום; וכן לביצוע השינויים הפנימיים הבאים: אחד, תקצוב סך של - - -
משה גפני: רגע, אני עיכבתי את הפנייה הזאת, לא?
משה גפני: זו פנייה שאני עיכבתי?
טמיר כהן: 992?
רן רידניק: זו פנייה מתוקנת בעקבות הפנייה שעוכבה.
אברהם מיכאלי: למה לעכב?
משה גפני: טוב, נו.
משה גפני: כן, תגיד לי גם את מה אני עיכבתי.
רן רידניק: אתה עיכבת פנייה של הקמת מרכז הכוון בירושלים בלבד.
משה גפני: ועכשיו זה נמצא פה?
רן רידניק: אנחנו ביקשנו למשוך את הפנייה, והוספנו פנייה של מרכזי הכוון בירושלים ובבני-ברק.
רן רידניק: השינויים הפנימיים הבאים: אחת, תקצוב סך של כ-27.1 מיליוני שקלים עבור מימון סבסוד ילדים השוהים במעונות יום.
רן רידניק: זו השלמה בגרעון התפעולי בתקנת סבסוד מעונות היום השנה.
רן רידניק: שתיים, תקצוב סך של כ-2.3 מיליוני שקלים עבור מימון הגדלת מספר התלמידים החרדים בבתי-הספר המקצועיים.
רן רידניק: שלוש, תקצוב סך של כחצי מיליון שקלים עבור מימון הפעלת מרכז ליזמות עסקית לחרדים, וכן חצי מיליון שקלים עבור מימון הכשרות מקצועיות לחרדים.
רן רידניק: ארבע, תקצוב סך של 1.4 מיליון שקלים עבור מימון מחקרים שמבצע המשרד.
אורי אריאל: זה יכול להיות ירושלים, בני-ברק ושדרות, הסעיף הזה?
רן רידניק: מרכזי הכוון המיועדים לחרדים הם כרגע בבני-ברק ובירושלים.
משה גפני: אוקי, שאלות?
משה גפני: מרכזי הכוון – עד עכשיו היה לערבים, ועכשיו עושים גם - - -
אורי אריאל: אני רק שאלתי אם אפשר לעשות גם בשדרות.
אברהם מיכאלי: להשיג תקציב נוסף.
משה גפני: אנחנו אישרנו במשך כל הזמן מרכזי הכוון.
משה גפני: אני שאלתי למה רק אצל הערבים, אז הם אמרו שיש להם - -
דוד רותם: החרדים הם הבאים בתור.
משה גפני: - - תכנית כזאת.
משה גפני: אני עיכבתי את זה בגלל שאני חושב שזה לא - - -.
משה גפני: גם עכשיו אני לא מתלהב מכל העניין הזה.
רן רידניק: רק לחבר לֶמָה שהיושב-ראש שאל, לגבי הפנייה הקודמת: - -
רן רידניק: - - הוגשה, לפני כשלושה שבועות, פנייה לוועדה, למרכז הכוון בירושלים בלבד.
רן רידניק: אני חושב שהפנייה אושרה והוגשה לרוויזיה.
רן רידניק: אנחנו ביקשנו למשוך את הפנייה מכיוון שאי-אפשר אחרי הרוויזיה למשוך את הפנייה, אנחנו מבקשים להצביע - - -
רן רידניק: בכל מקרה, זו פנייה על מרכזי הכוון בירושלים ובבני-ברק.
משה גפני: זה לא גליק גדול, עם כל הזה.
משה גפני: הצבעה בעד אישור פנייה שמספרה 992 – פה אחד נגד – אין נמנעים – אין
רן רידניק: אם אפשר להצביע נגד הפנייה הראשונה, אנחנו נשמח.
רן רידניק: יש את הפנייה הישנה - - -
אורי אריאל: צריך להפיל את הראשונה - - - השנייה.
רן רידניק: נשמח להפיל אותה.
משה גפני: יש בקשה של רוויזיה שלי על פנייה מספר 791.
אורי אריאל: תמשוך אתה את הרוויזיה.
משה גפני: כן, מי בעד אישור הרוויזיה?
משה גפני: הצבעה בעד אישור רוויזיה בפנייה שמספרה 791 – פה אחד נגד – אין נמנעים – אין
משה גפני: מי בעד אישור פנייה מספר 791?
משה גפני: אף-אחד.
משה גפני: הצבעה בעד אישור פנייה שמספרה 791 – פה אחד נגד – אין נמנעים – אין
משה גפני: הפנייה נפלה.
רן רידניק: תודה.
דוד רותם: נדחתה.
משה גפני: אני מתנצל שוב על כל זה.
משה גפני: אני צריך עוד לנסוע, וצריך להדליק נרות חנוכה.
משה גפני: זה שהממשלה השתגעה, אני - - - מספר פניות לוועדה 1009-1007, ו-1011.
יוסי אלעזרא: גם 1012.
משה גפני: רגע, אין פה פנייה 1012.
עדי חכמון: נכון, זו הבאה בתור.
עדי חכמון: הפנייה נועדה להעביר סך של ארבעה וחצי מיליון שקלים מתקציב משרד הבינוי והשיכון לתקציב רשות המים, לצורך השתתפות במת"ש עירון בגין חלקה של חריש.
עדי חכמון: להעביר ארבעה מיליון שקלים ממשרד התעשייה, המסחר והתעסוקה לצורך השתתפות במת"ש באזור התעשייה נועם.
עדי חכמון: ולהעביר 360 אלף שקלים ממשרד האנרגיה והמים לצורך השתתפות במחקרים, ולבצע עוד שינויים פנימיים.
משה גפני: זה הכול למשרד האנרגיה והמים?
עדי חכמון: לא, לרשות המים.
משה גפני: כן, אבל אני מתכוון משרד האנרגיה והמים.
משה גפני: המשרד של עוזי לנדאו.
משה גפני: הצבעה בעד אישור הפניות שמספרן 1009-1007, ו-1011 – פה אחד נגד – אין נמנעים – אין
עדי חכמון: ופנייה 1012 הבאה בתור.
משה גפני: פנייה 1012, כן.
עדי חכמון: הפנייה נועדה לתקצב חמישה תקני כוח-אדם בהתאם לתכנית החירום, וסיכום החירום; וכן לבצע שינויים פנימיים בתקציב רשות המים.
משה גפני: מה זה תקני כוח-אדם?
עדי חכמון: זה תקנים שאושרו כבר בסוף שנת 2010.
עדי חכמון: הם לא יכלו להיכנס לתקציב כי זה היה כבר אחרי שנבנה התקציב, אז בשנת 2011 - - -
משה גפני: הצבעה בעד אישור פנייה שמספרה 1012 – פה אחד נגד – אין נמנעים – אין
משה גפני: מספר הפניות לוועדה, 1017-1015.
גיא הרמתי: הפניות נועדו להעברת שניים וחצי מיליון שקלים ממשרד התעשייה, המסחר והתעסוקה למשרד הרווחה והשירותים החברתיים, לצורך מימון קורסים להכשרה מקצועית במוסדות לחסות הנוער; מימון מיזם שיקום לנכים, ואביזרי שיקום לעיוורים.
משה גפני: הצבעה בעד אישור הפניות שמספרן 1017-1015 – פה אחד נגד – אין נמנעים – אין
משה גפני: איזו פנייה?
דוד רותם: 1004.
משה גפני: מה זו פנייה 1004?
אמיר אדרי: אנרגיות מתחדשות.
משה גפני: מספר פניות לוועדה, 1004-1003.
משה גפני: חבר הכנסת דוד רותם, את זה ביקשת?
אמיר אדרי: אמיר אדרי, אגף התקציבים.
אמיר אדרי: פנייה תקציבית זו נועדה להעביר שלושה מיליוני שקלים בין משרד התעשייה, המסחר והתעסוקה למשרד האנרגיה והמים, בגין תמיכה בהקמת מתקני חלוץ בתחום האנרגיות המתחדשות.
משה גפני: זה טוב, למה יורד כסף ממרכב"ה.
משה גפני: הצבעה בעד אישור הפניות שמספרן 1004-1003 – פה אחד נגד – אין נמנעים – אין
אמיר אדרי: זה לא ממרכב"ה.
משה גפני: זה ממרכב"ה, שלושה מיליון שקלים.
אמיר אדרי: ממשרד התעשייה, המסחר והתעסוקה?
משה גפני: מי לא יהיה ביום ראשון, איזה רפרנט?
טמיר כהן: משרד המשפטים.
משה גפני: מספר פניות לוועדה 987-986, ו-990.
דורון סמיש: פנייה תקציבית זו נועדה לתקצוב סך של 8,108,000 שקלים להוצאה נטו עבור: אחת, סך של 3,500,000 שקלים מתוך משרד המשפטים לתפעול משרד המשפטים, בהתאם לסדרי העדיפויות הפנימיים של המשרד.
דורון סמיש: שתיים, סך של 4,608,000 שקלים מהמשרד לביטחון הפנים עבור אזרוח שוטרי מח"ש.
דורון סמיש: כמו-כן, פנייה זו נועדה לתגבור סך של 3,500,000 שקלים בהוצאה מותנית בהכנסה, שעיקרם ביצוע החלטות קרן החילוט.
דורון סמיש: בנוסף, פנייה זו - - -
משה גפני: מה זה "קרן החילוט"?
אייל אביטל: ישנן קרנות שהוקמו - - -
אייל אביטל: אייל אביטל, מנהל אגף התקציבים של משרד המשפטים.
אייל אביטל: ישנן קרנות שהוקמו מכוח חוקים שונים, לרבות חוק החילוט.
אייל אביטל: יש קרן לעבירות סמים, ויש קרן לעבירות חילוט מפשיעה מאורגנת.
אייל אביטל: ויש ועדה שמתכנסת ומחליטה, בהתאם למשימות ויעדים, כיצד לחלק את הכספים לארגונים שמשתמשים בכסף בשביל הפעילות, ולשפר אותה.
משה גפני: הצבעה בעד אישור הפניות שמספרן 987-986, ו-990 – פה אחד נגד – אין נמנעים – אין
אייל אביטל: תודה.
משה גפני: מר שטיינמיץ, זה דחוף לך, שתי הפניות האלה?
משה גפני: אני הבטחתי להם, למשרד האוצר, שאני אביא את זה.
משה גפני: מספר פניות לוועדה, 886-885.
משה גפני: אני עיכבתי את זה בפעם הקודמת.
משה גפני: הסביר לי סגן החשב הכללי ש-40 מיליון שקל זו פריסה לכמה שנים, לארבע שנים.
משה גפני: מי יודע להסביר את זה?
משה גפני: בבקשה, תסביר את הפנייה.
דורון סמיש: אני יודע.
משה גפני: גם הכנסתם את המסלקה הפנסיונית.
דורון סמיש: נכון.
משה גפני: והכנסתם את שע"מ.
דורון סמיש: - - - מותנות ברשות המיסים.
דורון סמיש: מהתחלה.
דורון סמיש: אוקי, הפנייה נועדה, קודם-כל, לתגבר 51,755 אלפי שקלים בהרשאה להתחייב, שעיקרם: אחת, 40 מיליון שקל עבור יציאה למערך ביקורת התמיכות המרכזי.
דורון סמיש: בכל ארבע שנים נגמר המכרז ויוצאים למכרז חדש, ובשביל זה החשב הכללי צריך אישור לחתום על 40 מיליון שקל.
אורי אריאל: אדוני היושב-ראש, - -
אורי אריאל: אני מבקש שהפנייה הזאת לא תידון היום.
משה גפני: לא, היא הייתה בישיבה הקודמת.
משה גפני: אני אמרתי שאני לא רוצה לדון עליה, ואני רוצה פרטים.
משה גפני: אני התחייבתי שזה יידון היום.
אורי אריאל: רגע, אז מה הפרטים?
משה גפני: הנה, הוא מסביר.
משה גפני: מה מפריע לך?
אורי אריאל: הבדיקות הללו הן בדיקות, סלח לי על הביטוי, פולשניות.
אברהם מיכאלי: ברבריות.
אורי אריאל: באים לישיבה, מפסיקים את הלימוד באמצע השיעור, עכשיו סופרים את התלמידים.
אורי אריאל: זה פשוט, באמת, אני אומר - - -.
אורי אריאל: קודם-כל, שיהיה ברור: אני בעד הבדיקה, קודם-כל.
אורי אריאל: שיהיה ברור.
אורי אריאל: אבל יש גם דרך לעשות את זה.
אורי אריאל: במציאות שבה מישהו יהיה מכובד ככל שיהיה, רואה-חשבון זה או אחר, וכל הישיבה עומדת דום כי עכשיו צריך לספור וזה, - -
אברהם מיכאלי: מפסיקים שיעור כללי באמצע.
אורי אריאל: - - לא בבית-ספרנו.
אורי אריאל: לא בבית-ספרנו.
אורי אריאל: עומד רב, נותן שיעור – לא, עכשיו אף-אחד לא יוצא.
אורי אריאל: מה, לא עושים את זה באוניברסיטה, מקבלים סבסוד יותר גדול שם.
אורי אריאל: עכשיו, אני לא בגלל זה אומר לא לעשות את זה.
אורי אריאל: אני מדגיש את זה.
אורי אריאל: אני בעד ביקורת.
אורי אריאל: לצערנו, יש כאלה שמנצלים את זה לרעה.
אורי אריאל: בין זה לבין השיטה, אני רוצה לשמוע מה השיטה.
אורי אריאל: אני מבקש שהיושב-ראש יסכים להיעתר לבקשתי, שנביא את האנשים שאחראים על זה, שיסבירו לנו איך עושים בדיקה.
אורי אריאל: ודי, מספיק עם זה.
דורון סמיש: אני חייב להגיד שה-40 מיליון שקל האלה הם לא תגבור הפעילות הקיימת, אלא רק המשכה.
אורי אריאל: להמשיך, אבל אמרת – נגמר ועכשיו צריך לעשות מכרז חדש.
אורי אריאל: לקראת המכרז החדש אני מבקש לשמוע הסברים.
דורון סמיש: אפשר להמשיך להציג את הפנייה?
משה גפני: חבר הכנסת אורי אריאל, אני לא מסתיר שום דבר.
משה גפני: אני אגיד לך את המציאות כמות שהיא ותחליט: זה היה בישיבה הקודמת.
משה גפני: את מה שאתה אמרת, אני גם חושש מהעניין הזה.
משה גפני: ואני בעד ביקורת.
משה גפני: זה לא רק בישיבות, אגב.
משה גפני: זה בעיקר בישיבות, - -
משה גפני: - - מכיוון שהישיבות זה תמיכות, אבל זה לא רק.
משה גפני: זה גם באחרים.
משה גפני: הביקורות הכי קשות זה בישיבות.
משה גפני: אין את זה בשום דבר אחר.
משה גפני: אין את זה באוניברסיטאות, אין את זה בתרבות, אין את זה בשום מקום שמגיעים ככה באמצע.
משה גפני: הייתה איזושהי רגיעה בעניין הזה, שבאמת עשו את זה בדרך של יותר כבוד.
משה גפני: לפני שבועיים היו שני מקרים שפנו אליי – גם התפרסמו – שהפסיקו שיעור באמצע, שיעור של רב גדול, גם בבת-ים וגם בירושלים.
משה גפני: זה היה דבר שאני מקווה שהוא חריג.
משה גפני: דיבר איתי מר יאיר טל, סגן החשב הכללי.
משה גפני: הוא אמר לי – מה שמך?
משה גפני: את מה שדורון אמר עכשיו.
משה גפני: אנחנו לא מגבירים פה את הביקורות.
משה גפני: אנחנו מוכנים להיכנס לדיון שהכול ייעשה באופן מכובד.
משה גפני: ואני הבטחתי לו שאני אעביר את זה היום, לא לעכב את זה.
משה גפני: עד כאן העובדות.
משה גפני: בסדר, אני לא חולק על מה שאתה אומר.
משה גפני: אני, היום, כבר פעם שנייה, לא חולק עליך והולך נגדך.
אורי אריאל: אתה צריך להתחיל לבדוק את עצמך.
אורי אריאל: או אני את עצמי.
משה גפני: לא, לא, לא, אתה אומר דברים נכונים.
משה גפני: ממש, אני לא מתווכח על העניין הזה.
משה גפני: אין ביקורות כאלה בשום מקום אחר, בשום תמיכה אחרת, בשום תקצוב אחר במדינה.
משה גפני: אלה הביקורות הקשות ביותר, הדרקניות ביותר, והייתה תקופה שזה היה מבזה מאוד.
משה גפני: אתה תגיש רוויזיה.
משה גפני: אני אבקש מיאיר - - -
אברהם מיכאלי: אני גם מצטרף לרוויזיה.
משה גפני: כן, תצטרף גם אתה לרוויזיה.
משה גפני: תשבו איתו, אני אשב גם-כן.
משה גפני: תשבו איתו.
משה גפני: יש לו כוונה ורצון טובים.
דורון סמיש: אם יורשה לי רק להציג את המשך הפנייה?
דורון סמיש: כמו-כן, וזה עיקר הפנייה, הפנייה מבצעת שינויים פנימיים שעיקרם: הגדלת ההוצאה המותנית בסך 49,930 אלפי שקלים; ותגבור רשות המיסים עבור תשלומים במסגרת נזקי פעולות איבה, ועמלות תשלומים מבנקים וחברות אשראי.
דורון סמיש: בנוסף, תגבור שע"מ – שירותי עיבוד ממוכנים, היחידה שאחראית על המחשוב ברשות המיסים – בסך של 32 מיליון שקל; לצורך פרויקטי מחשוב ותגבור רשות המיסים, בסך של 12.5 מיליון שקל.
אורי אריאל: מה זה 49 מיליון שקל?
דורון סמיש: זו הוצאה מותנית.
אורי אריאל: מותנית במה?
דורון סמיש: בהכנסה.
אורי אריאל: בהכנסה מאיפה?
אורי אריאל: מי משלם את זה?
אורי אריאל: מאיפה תהיה הכנסה?
דורון סמיש: בעיקר בגין פיצויים בגין נזקי איבה, שבעבר זה לא היה במסגרת תקציב המדינה ומכניסים את זה לתקציב המדינה.
דורון סמיש: אבל גם עבור מערכות סחר-חוץ, אחזקה ורכישה של בידוק ביטחוני במכס.
דורון סמיש: יש פה את נציג רשות המיסים, אם תרצה עוד הסבר.
אורי אריאל: כשאתה אומר: הוצאה המותנית בהכנסה, מאיפה תהיה ההכנסה?
אורי אריאל: או שלא הבנתי אותך.
שלמה ענטבי: אני רוצה לציין שהכסף מיועד, בין היתר, - - -
שלמה ענטבי: שלמה ענטבי, מרשות המיסים.
שלמה ענטבי: הכסף מיועד, בין היתר, לשלם פיצויים לנזקי איבה.
שלמה ענטבי: ולמשל, יש לנו 30 משפחות שהן עדיין בבתי-מלון, מכיוון שהבתים שלהן נפגעו.
שלמה ענטבי: עכשיו, בתי-המלון, בכל רגע מחכים.
שלמה ענטבי: זה היה אמור להיות בשבוע שעבר, והם רוצים לזרוק את האנשים.
משה גפני: כן, אבל זה סתם מעצבן, - -
שלמה ענטבי: אני יודע.
שלמה ענטבי: רק - - -
משה גפני: - - בגלל שגם בפעם הקודמת.
משה גפני: מה זה קשור בכלל לעניין שעליו אנחנו דנים?
שלמה ענטבי: אני יודע, זו הכוונה - - -.
שלמה ענטבי: מבחינתנו, אי-אפשר לשלם, אי-אפשר להתכונן לנזק עקיף, אי-אפשר לעשות כלום, כי הפנייה הזאת תקועה.
אורי אריאל: אבל מה זה - - -
שלמה ענטבי: אתם צודקים.
אברהם מיכאלי: למה מערבבים?
אברהם מיכאלי: למה מערבבים פנייה?
משה גפני: לא הבנת למה מערבבים?
אברהם מיכאלי: נו, הבנתי עכשיו.
אברהם מיכאלי: בסדר, נו.
שלמה ענטבי: ההכנסה היא מקרן - - -
משה גפני: - - - אותו דבר.
אברהם מיכאלי: על המצפון שלנו, אתה מבין?
אברהם מיכאלי: על המצפון שלנו, שהם יקבלו - - -
שלמה ענטבי: בקרן הפיצויים, מכל מיסי הרכוש למכירה, יש 10% או 15% שעובר לקרן מסוימת, שממנה משלמים את הפיצויים לנזקי איבה.
משה גפני: אתם מקבלים את הבקשה שלי?
משה גפני: זאת אומרת, זו לא בקשה שלי.
משה גפני: בעצם, אני לא הולך לצאת פה המטומטם בגלל שמה שאתם אומרים זה דבר נכון.
משה גפני: וזה שעירבו מין בשאינו מינו, זה בכלל דבר חמור.
דוד רותם: איזה "מין בשאינו מינו"?
דוד רותם: את מה ערבבו פה?
אברהם מיכאלי: נזקי איבה.
אורי אריאל: לא, לא, לא.
אורי אריאל: יעשו, יגישו שתי בקשות.
אברהם מיכאלי: אם זה ביחד, אסור לתת את אותה הבקשה.
אורי אריאל: יגישו שתי בקשות ביום ראשון.
אורי אריאל: הרי זו שיטה, שלא נתבלבל, כן?
אורי אריאל: אתה ותיק פה.
אורי אריאל: בסדר, מכניסים מין בשאינו מינו, ואומרים: חבר'ה, אבל אי-אפשר להמתין, יזרקו את המשפחות מבית-המלון.
אורי אריאל: אז אם יזרקו אותם, אני אדאג לתשלום לבתי-המלון, שלא יזרקו אותם, עד ליום שני, בסדר?
אורי אריאל: זה יהיה עליי.
אורי אריאל: בסדר, תעביר על נושא הרוויזיה, אם זה יותר נוח לך.
משה גפני: כן, יותר נוח.
משה גפני: אם המסקנה תהיה שלא לאשר את זה - - -
קריאה: אז תעביר.
משה גפני: אם המסקנה תהיה שלא לאשר את זה, אז נדרוש את הפיצול.
משה גפני: אני מניח שנגיע להסכמה.
משה גפני: הצבעה בעד אישור הפניות שמספרן 886-885 – פה אחד נגד – אין נמנעים – אין
אורי אריאל: רוויזיה, בבקשה.
משה גפני: יש רוויזיה של חבר הכנסת אורי אריאל ושל חבר הכנסת אברהם מיכאלי.
משה גפני: אנחנו נקיים ישיבה, ביחד עם מר יאיר טל, לגבי העניין הזה.
משה גפני: אם אכן הנושא יוסדר, טוב.
משה גפני: ואם הנושא לא יוסדר, אז נבקש פיצול.
משה גפני: פניות 957-956.
יובל שטייניץ: הפנייה נועדה לתקצב כ-18.5 מיליון שקל לשם התאמות סוף השנה בתקציב השכר, ותקציב התפעול של המשרד.
משה גפני: זה דחוף, הפנייה הזאת.
משה גפני: זה תקציב השכר.
יובל שטייניץ: זה עבור אחזקה וחנייה.
יובל שטייניץ: זה עבור האמרכלות של המשרד.
יובל שטייניץ: דואר, טלפונים ומשלוחים.
יובל שטייניץ: אחזקת רכב ממשלתי.
יובל שטייניץ: פעולות הממונה על התקינה.
יובל שטייניץ: תפעול המעבדה לפיזיקה.
יובל שטייניץ: פעולות המפקח על מידות ומשקולות.
יובל שטייניץ: כל הסעיפים האלה, על תפעולים של המשרד.
משה גפני: הצבעה בעד אישור הפניות שמספרן 957-956 – פה אחד נגד – אין נמנעים – אין
משה גפני: נמשיך אותה ביום ראשון, בעזרת השם, בשעה 10:00.
משה גפני: על סדר-היום: תקנות התעבורה (תיקון), התשע"ג - 2012 - עדכון קבוצות מחיר לרכב.
משה גפני: קודם כל, אני רוצה להקדים ולומר שאנחנו עשינו את הישיבה כאן, באזור המרכז, בגלל החשש מהשלג שירד בירושלים.
משה גפני: ולשמחתנו, לא התבדינו, אכן השלג יורד בירושלים והגשם יורד בכל הארץ.
משה גפני: אנחנו מודים לקדוש ברוך הוא על זה, שיורד הרבה גשם.
משה גפני: אגב, פעם היה לי דיון באחת האוניברסיטאות – לא אזכיר את שמה – עם איזה פרופסור אחד.
משה גפני: לפני כמה שנים היו שנות בצורת, אז הוא אמר לי שלפי התחזיות המדבר מתפשט, ואנחנו נצטרך ללמד את הנכדים שלו איך יורד גשם.
משה גפני: אז אמרתי לו בוויכוח – אני הרבה מתווכח על כל דבר שזז – כתוב בתורה: "והיה אם בחוקותי תלכו נתתי גשמכם בעִתם".
משה גפני: אמרתי לו מה זה המדבר מתפשט?
משה גפני: אם נעשה מצוות אז ירד גשם.
משה גפני: אני לא זוכר איך קוראים לפרופסור הזה.
משה גפני: רציתי להתקשר אליו כשהייתי פה בגשם השוטף אתמול.
שכיב מוראד שנאן: שיבוא לצפון לראות את השלג.
ציון פיניאן: שכיב שנאן צפוני יותר ממני.
ציון פיניאן: למעלה-למעלה בארץ.
ציון פיניאן: יש אצלו שלג, בחורפש.
משה גפני: אנחנו שמחים על הדבר הזה, ואנחנו מודים לקדוש ברוך הוא.